1972 hotter es Laipzisch-Gymnasium in Esse-Alteesse gepackt. Von 1972 bis 1977 hotter Verglaischende Schbrochwisseschafd, Indologie, Japanologie unn Sinologie an de Universidääde Marbursch unn Berlin (Fraii Universidääd) schdudiert. No em Studium hotter 1977 de Grad vomme Doktor der Philosophie mit enner Arwett iwwer die Syndax infinidivischer Bildunge inn de indogermanische Schbroche erworb. Von 1977 bis 1990 hotter unnerschiedlische Positione als Wisseschafdlischa odda aa Hochschulassistend unn Universidäädslekdor in Berlin, Wien unn Salzbursch inne gehott. Als Forschungsassisdend fer Orientalisdischi Compuderlinguischdik hotter sisch 1991 ann de Universidääd Bambeasch mit enner Arwitt iwwer die Iranische Lehnwerder im Armenische unn em Georgische habilidierd. Said 1994 lead Jost Gippert Veglaischende Schbrochwisseschafde ann de Johann Wolfang Geede-Universidääd. Said 1996 isser Auswäddisches Mitglied von de Akademie von de Wisseschafde zu Gelati (Georgie), said 2002 isser Mitglied von de Turfankommission unn said 2007 Mitglied von em Zentrum „Sprache“ von de Berlin-Brandeburgische Akademie von de Wissenschafde.

Noom 30-jährsche Griesch hod mär allsaids ärschdämol misse die Wunde lägge - bsunnaschdär in Daitschlond. Da ware när die Hofjudde gfährd, wanse de Schudz vum Hof valore hän.

Frongedahl is ä kraisfraie Schdadt in de Vordderpalz zwische Ludwichshafe im Siede un Worms im Norde. Die Schdadt hot so uug'feer 47.000 Oiwohner (2013).

Om Õõfang vum 20. Jh. sin die ""Prodokolle vunde Waise vun Zion"" vabraid worrn, die aus änare umgearwaid ald Sadier gschaffd worn sin. Mär nämmd haid õõ, daß des urschbringlich vun russische Gehaimdienschdla gemachd worn is,l fär de Zaa geje die Judde ufzebringe. Denooch hänse Vawändung gfun geje die Bolschewike, die wu mär als jiddisch õõgseje hod - de Trotzki waa Jud, onnan vunde nai Regiarung aach - un als Zaaremärda. Die Pogrome, wu daß de russische Borjagriesch beglaid hän, wärn wohl iwwa 100.000 Judde es Leewe gekoschd hän.

1869 hodder mittem L. Clarence Noble die Heinz Noble & Company gegrinnd. Die Heinz Noble & Company hott Merredisch in dorschsischdische Glesser verkaaft. Noochdäm die Firma 1875 bankrott gemacht hott, hotter ä Johr schpeeder mit seim Brurer unnem Kusseng die F. & J. Heinz Company gegrind. Die Firma hott dann Ketschapp hergeschdellt. 1888 hodder die Firma allä iwwernumme, un seitdäm heest se H. J. Heinz Company.

Vermehrt werd durch Aussaat im Friehjohr. Ausgsäd werd er in de Palz im März bis Mai. De Saame isch sehr foi. E Gramm enthald 3.000 Kerner. Bei sorgsamer Aussaat keimt de Saame noch 15 bis 20 Daach. Empfohle werd en Reiheabschdand vun 20 cm.

Die Mengelea is ä grundleschnde Dail vun de Maddemadig. Die ganz Maddemadig, so wie se haidzudaach als glead werd, is in de Schbrooch vun de Mengelea formuliad worre unn baut uff de Reschle unn Gsetzmesischkaide vun de Mengelea uff. Die allermeischde Sache, die in de Dailberaische vun de Maddemadig wie Algebra, Analisis, Geomedrie, Schdochaschdig odda Toboloschie behannld werre, lasse sisch aa als Menge definiere.